REGULAMENTUL (UE) NR. 1277/2009 AL COMISIEI
din 22 decembrie 2009
de stabilire, pentru produsele piscicole enumerate în anexa I la Regulamentul (CE) nr. 104/2000 al Consiliului, a prețurilor comunitare de retragere și de vânzare pentru sezonul de pescuit 2010
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 20 alineatul (3) și articolul 22,
întrucât:
(1)
Regulamentul (CE) nr. 104/2000 prevede că, pentru fiecare dintre produsele enumerate în anexa I, prețurile UE de retragere și de vânzare se stabilesc pe baza prospețimii, a dimensiunii sau greutății și a prezentării produsului, prin aplicarea factorului de conversie pentru categoria de produse vizate la un nivel care să nu depășească 90 % din prețul orientativ.
(2)
În zonele de debarcare foarte îndepărtate de principalele centre de consum din UE, prețurile de retragere pot fi ponderate cu anumiți factori de ajustare. Pentru toate produsele în cauză, prețurile orientative pentru sezonul de pescuit 2010 au fost stabilite de Regulamentul (CE) nr. 1212/2009 al Consiliului (2).
(3)
Măsurile prevăzute de prezentul regulament sunt conforme cu avizul Comitetului de gestionare a produselor piscicole,
ADOPTĂ PREZENTUL REGULAMENT:
Articolul 1
În anexa I la prezentul regulament figurează factorii de conversie utilizați la calcularea, în cazul produselor enumerate în anexa I la Regulamentul (CE) nr. 104/2000, a prețurilor UE de retragere și de vânzare pentru sezonul de pescuit 2010 menționate la articolele 20 și 22 din respectivul regulament.
Articolul 2
Prețurile UE de retragere și de vânzare pentru sezonul de pescuit 2010, precum și produsele cărora acestea li se aplică sunt enumerate în anexa II.
Articolul 3
Prețurile de retragere pentru sezonul de pescuit 2010 în zonele de debarcare foarte îndepărtate de principalele centre de consum din UE, precum și produsele cărora li se aplică aceste prețuri sunt enumerate în anexa III.
Articolul 4
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2010.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2009.